ELKINS, EDGAR - Webster County, Louisiana | EDGAR ELKINS - Louisiana Gravestone Photos
April 1, 1910 - February 9, 1912
ELKINS, S AELKINS, J WELKINS, Virgia MayELKINS, Perry ShermanELKINS, George WELKINS, Mary ElizabethELKINS, Clyde William (VETERAN KOR, KIA)ELKINS, Clyde WilliamELKINS, Maudie ZELKINS, James WELKINS, J BELKINS, Infant
Submitted: 8/27/19 • Approved: 9/15/19 • Last Updated: 9/18/19 • R230950-G0-S3 Nuuskommentaar: Krisis in die Straat van Hormoez en die impak van die afstof van geopolitiek op Suid-Afrika - Maroela Media
OM GROND TE DEURGROND
1 Wat ‘n heerlike artikel om, soos die skrywer beoog, “die impak van die geopolitiek af te stof”! Verskeie invloedryke en bekroonde eietydse historici, soos Jared Diamond en Ian Morris, doen presies dit, en ontleed historiese tendense onder meer deur middel van die invloed van aardrykskundige faktore.
2 Met verwysing na verskeie geografiese entiteite soos die Straat van Gibraltar, die Middellandse See, die Suezkanaal, die Horing van Afrika, die Straat van Hormoez, die huidige opkoms van die mag van Iran, en die Kaapse seeroete, ontbloot die skrywer die volgende beginsel oortuigend: Slegs met ‘n deeglike begrip van die elemente van geografie – water en landboupotensiaal, en grond, ligging en grootte van ‘n gebied – kan die rol van ‘n volk, staat en beskawing en hulle oorlewingstrategie deurgrond word.
Ek dink nie die Kaapse seeroete is van sodanige strategiese belang nie.
Benewens die invloed van die Suezkanaal wat ‘n korter roete na die Ooste vanaf Europa bied, moet daar ook twee ander belangrike veranderinge sedert 1652 of selfs 1806 binne rekening gelaat word wat die strategiese waarde van die Kaapse seeroete verminder het:
1) Tegnologiese verandering in skeepsontwerp, versiening en aandrywing het veroorsaak dat skepe nie meer in Suid-Afrika hoef aan te doen vir vir voorraad nie, tewens hulle hoef nie eens meer Suid-Afrika se gebiedswaters te betree in hul vaart om die Suidpunt van Afrika nie.
2) Die ekonomiese enjinkamer van die wêreld het weg van Europa af verskuif na die Amerikas en die Verre Ooste, met geen nodigheid vir handel tussen die Amerikas en die Ooste om verby Afrika te vaar nie.
Suid-Afrika se strategiese waarde wat minerale betref is ook aan die taan. Ons is reeds deur China verbygesteek as die grootste produsent van goud, ons het geen olie nie en ons troefkaart, platinum, is slegs belangrik omdat dit in dieselenjins gebruik word, iets wat oor die langertermyn geleidelik deur groen vorms van energie vervang sal word. Daarbenewens beweeg die ontwikkelde ekonomiëe van die Weste weg van mineraal-intensiewe bedrywe na diensbedrywe.
Wat internasionale magspolitiek betref, sal Suid-Afrika grootliks niemand se aandag trek nie, want Suid-Afrika se hulpbronne sal altyd beskikbaar bly vir die koper wat hoogste bod plaas. Oorlog of insurgensie is ‘n baie duurder alternatief.
Hallo Louis en Gemsbok. Baie dankie vir die reaksie. Dis regtig baie sleg om onderwerp na onderwerp aan te pak sonder terugvoer, of selfs net positiewe terugvoer te kry. Wanneer ek die artikels instuur stuur ek dit terselfdertyd na ‘n groep akademici, van politiek regs tot links, en ook van verskillende bevolkingsgroepe. Ek vra dat hulle kommetaar lewer veral wanneer hulle nie met iets saamstem nie. Uiteraard kry hulle nie altyd kans om te lees nie, en kry ek meestal positiewe reaksie.
Louis het goed waargeneem wat ek probeer doen het – die romatiek van die geoplitici afgestof maar daarop gewys dat die antwoord meer kontekstueel is as bloot geografiese ligging.
Wat die Kaapse seeroete betref: Ek sou graag dat iemand met meer kennis as ek bietjie die aspek ook toelig vanuit die tegniese oogpunt. Soos ek onthou uit die tyd toe die Suezkanaal destyds gesluit was, is dat die tenkskeepe so lank gebou is om loned te wees, dat die ronding van die aarde ingebou moes word. Diepsee ontwikkel egter groot golwe so ver uitmekaar dat die lang skepe weerskante van so ‘n golf uit die see steek, of dat die voorkant en agterkant elk in ‘n golf is, terwyl die middel in die lug hang. Met ‘n vol vrag kan die skip middeldeur knak. Skepe het dus so na as moontlik aan die kus probeer vaar, behalwe wanneer hulle diepsee toe is om skelm hul teks skoon te spuit en ons kort voor lank op die strande in die olieklonte trap. Om om Kaap Hoorn te vaar is nog gevaarliker.
Ek stem egter saam uit ‘n veiligheidsoogpunt is die Kaap se belangrikheid grootliks uitgedien is, en ook hoe minerale verhandel word. Wanneer genoeg lande in ‘n oorlog betrokke raak kan dit natuurlik effens verander, nie net oor vliegtuie en skepe se reikwydte nie, maar ook land tot see-missieltegnologie. Oorlog ter see word al baie lank nie net in die omgewing waar die oorlogvoerende land slaags is gevoer nie, soos die herkoms van ons liedjie “Daar kom die Alabama” van getuig. Die wêreldgemeenskap moet ook deeglik sorg dat seerowery nie ‘n werklike wêreldwye probleem word nie, trouens, as die huidige nie behoorlik kortgevat word nie en kriminele bendes begin dit kaap, by wyse van spreke, kan dit ‘n liederlike kopkrapper word. Ek onthou ek het ‘n jaar of wat gelede ‘n artikel geskryf oor die probleem van “seerowery” (piracy) op die Dunau. Die moontlikhede ter see is veel groter.
Oorwegend het ek darem probeer laat blyk dat ek eerder nostalgie oproep as iets wat veral nie in isolasie of vasgehaak in die verlede beoordeel kan word nie.
Net ‘n slotopmerking – deur die eeue het baie nasies geglo hulle woon op die middel van die aarde, waaronder die oorspronklike stigters van China. Vandag is dit meer ‘n geestelike ingesteldheid – min mense sal nie half ergerlik voel as hul land weens sy ligging as onbelangrik afgemaak word nie. En die mens is nou maar ‘n skepsel wat volgens sy persepsie van die werklikheid eerder as die werklikheid reageer. Nogmaals baie dankie vir die reaksie.
Jy moet maar verskoon as ek van tyd tot tyd duiwelsadvokaat speel, Herman. Dit is in die deurtrap van verskille, eerder as aanvaarding van die ooglopende ooreenkomste, waar ons dikwels die juwele kan opgrawe.
Vandaar dalk ook jou behoefte vir ‘n bietjie verskil.
Die gedagte oor groot, lang olietenkers is interessant en daar bestaan sekerlik heelwat van hulle tipes, want hulle sal ook hulle voordele inhou. Of die meerderheid so gebou sou word weet ek nie, want om olie vanaf die Midde-Ooste tot by die VSA te vervoer moet die Atlantiese of Stille Oseane iewers oorgesteek word.
Ek verstaan die punt oor nostalgie en ek wil dit waag om te sê dat jou nostalgie nie beperk is tot die beginsel van geopolitiek nie. Dit strek tot by die gedagte van “ons land”, want dit is iets wat ons tegnies byna twee dekades laas oor beskik het.
Ek vermoed dat minder belangstelling in Suid-Afrika deur diegene daarbuite vir ons meer geleentheid sal gee om onsself te help, en daarvoor is die verminderde belangrikheid van hierdie stukkie empaaier aan die Suide van Afrika ‘n bate eerder as ‘n las.
Dankie Gemsbok. Ek dink jy het ‘n goue aar raakgeboor met jou opmerking van ‘n behoefte daaraan om trots op die land te wees. Ek weet daar is baie mense wat steeds sê hulle is trots op die land, maar so dikwels kom iets met die strekking van “maar” daarby. Jakes Gerwel is ‘n goeie voorbeeld van een wat verskeur is tussen die werklikheid (wat hy ‘n vrot regering noem) en nostalgie oor bv Mandela wat sy lojaliteit teenoor die ANC bepaal. Rhoda Kadalie noem ‘n graaf ‘n laaigraaf, en het lankal by daardie punt verby beweeg.
Kortom, ek dink dis iets waaroor analiste – dalk politieke sosioloë – diep sal moet begin besin sodat ‘n padkaart vir die land realisties uitgestippel kan word. (Die artikel vanddag van Leopold Scholzt oor Skotland het my nogal baie aan die dink gesit).
Dis jammer die era van die super tenkskepe is bietjie voor die koerante se elektroniese argiewe – wat mens uit die vuis “onthou” kan dalk net mites wees. Ek wil my bv verbeel ek onthou iets dat so ‘n tenkskip gemiddeld een en ‘n half rit moes onderneem om homself te betaal, daarna was sy “lewensverwagting” ‘n bonus en is risiko’s geloop om die “bonus” so groot as moontlik te maak. Maar as dit waar sou wees sou die Suez basies vir olieverskeping irrelevant gebly het soos destyds voorspel is.